В 1913 година селото попада в Гърция след Междусъюзническата война. Според статистика от 1913 година има население от 1800 души. През 20-те години на XX век турското му население се изселва по споразумението за обмен на население между Гърция и Турция след Лозанския мир и на негово място са заселени гърци бежанци, които в 1928 година са 313 семейства с 1236 души, като селището е изцяло бежанско.